עדי אדירי

עדי אדירי הוא קצין בצה"ל במילואים בדרגת אלוף-משנה, אשר פיקד על גדוד 13 (גדעון), וחטיבת כרמלי.

שירותו הצבאי
אדירי נולד וגדל בתל אביב. עם גיוסו לצה"ל בשנת 1970 שובץ  בגדוד 12 של חטיבת גולני. בגולני עבר הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה בגדוד 12 ומפקד פלוגה ב' בגדוד אותה הוביל במלחמת יום הכיפורים, בקרבות הבלימה והתקפת הנגד כנגד הצבא הסורי ברמה, ולאחר מכן במלחמת ההתשה במובלעת הסורית. לאחר מכן מונה לקמב"ץ החטיבה וכמדריך בקורס מפקדי פלוגות . 

בשנים 1980-1981 היה כמפקד גדוד 13 (גדעון), בין היתר במבצע לבלוב ובמבצע מוביל. לאחר מכן היה סגן מפקד החטיבה  ובסיום תפקידו נשלח ללימודים בבית ספר הגבוה למלחמה של צבא צרפת בפאריס. עם שובו מונה לפקד על חטיבת הארזים אשר שלטה על אזור ג'בל בארוכ בלבנון ולאחר מכן בשנים 1984-1986 פיקד על חטיבת כרמלי במקביל לפיקוד על בא"פ אליקים. לאחר מכן מונה לשמש כקצין אג"ם של פיקוד הצפון. לאחר שחרורו בשנת 1988 פנה לעסקים וניהל מספר חברות.

חיים אישיים 
בעל תואר ראשון במזרחנות אותו סיים בהצטיינות מטעם אוניברסיטת תל אביב . עדי נשוי לזהבה ולהם 4 ילדים אשר שרתו גם הם בחטיבת גולני .

הערות שוליים 

אלופי-משנה בצה"ל
מפקדי חטיבת כרמלי
מפקדי בא"פ אליקים
מפקדי גדודים בחטיבת גולני
בוגרי אוניברסיטת תל אביב
ישראלים שנולדו במאה ה-20